
Raport de specialitate

privind rectificarea bugetului de venituri și cheltuieli pe anul 2025
 al  Direcției de Asistență  Socială 

Direcția de Asistență Socială, realizează, la nivel local, măsuri de asistență și protecție socială în ceea ce privește protecția copilului, a familiei, a persoanei vârstnice, a persoanei cu handicap, precum și a altor persoane aflate în dificultate.


De asemenea, Direcția de Asistență Socială elaborează politici și strategii, programe și proiecte de dezvoltare comunitară în vederea prevenirii situațiilor de risc la care sunt expuse grupuri sau comunități aflate într-o stare de nevoie socială.

Măsurile de sprijin acordate în baza art.51, alin.(1) din Legea nr.272/2004 privind protecția și promovarea drepturilor copilului, republicată, cu modificările și completările ulterioare,care prevede dreptul copilului de a primi o educaţie care să îi permită dezvoltarea, în condiţii nediscriminatorii, a aptitudinilor şi personalităţii sale și în baza art. 66, alin (1) din Legea nr.292/2011 a asistenței sociale, cu modificările și completările ulterioare, prin care statul asigură protecţia copilului şi garantează respectarea tuturor drepturilor sale prin activitatea specifică realizată de autorităţile/instituţiile publice cu atribuţii în domeniu, urmăresc accesul tuturor copiilor la educație și prevenirea abandonului școlar.

Acordarea pachetului cu rechizite școlare reprezintă un sprijin acordat familiilor în vederea diminuării efortului financiar depus pentru asigurarea celor necesare înscrierii copiilor la cursurile școlare. 

Din acest motiv, Primăria municipiului Drobeta Turnu Severin, prin Direcția de Asistență Socială, acordă tuturor copiilor din învățământul primar un pachet de rechizite școlare.

De asemenea, Primăria municipiului Drobeta Turnu Severin, prin Direcția de Asistență Socială,  acordă pachete de rechizite școlare și copiilor proveniți din familii defavorizate, înscriși în învățământul gimnazial.


Avînd în vedere că valoarea rechizitelor școlare ce trebuie achiziționate depășește bugetul de venituri și cheltuieli al Direcției de Asistență Socială, aprobat prin Hotărârea de Consiliu Local nr. 56 din data de 04.03.2025, propunem suplimentarea acestuia cu suma de 1.000.000 lei , conform anexei.

